Diari Oficial de la Generalitat Valenciana


Sumari del DOGV 4945, del 14-02-2005 (2005/1478)

RESOLUCIÓ de 9 de febrer de 2005, de la Direcció General d'Administració Autonòmica, de correcció d'errades de la Convocatòria 8/2005, de 2 de febrer de 2005, de la Direcció General d'Administració Autonòmica, per la qual s'anuncia per a la seua provisió pel sistema de lliure designació, un lloc de treball de naturalesa funcionarial, grup A, sector indistint/sanitari, director territorial a la Conselleria de Sanitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4945

Data del DOGV
:   14-02-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/1478


Data del document
:   09-02-2005

Organisme emissor
:   Conselleria de Justícia i Administracions Públiques

Tipus de document
:   Resolució

Correcció d'errades

 Descriptors 

:   * administració regional
    * professió administrativa
    * concurs administratiu

RESOLUCIÓ de 9 de febrer de 2005, de la Direcció General d'Administració Autonòmica, de correcció d'errades de la Convocatòria 8/2005, de 2 de febrer de 2005, de la Direcció General d'Administració Autonòmica, per la qual s'anuncia per a la seua provisió pel sistema de lliure designació, un lloc de treball de naturalesa funcionarial, grup A, sector indistint/sanitari, director territorial a la Conselleria de Sanitat. [2005/X1478]
  
Per Convocatòria 08/2005, de 2 de febrer de 2005, de la Direcció General d'Administració Autonòmica, publicada en el DOGV núm. 4.940, de 07.02.2005, s'anuncia per a la seua provisió pel sistema de lliure designació, el lloc de treball núm. 5697, director territorial d'Alacant de la Conselleria de Sanitat, naturalesa funcionarial, sector indistint/sanitari.
  
Advertit error material procedeix efectuar la seua correcció, d'acord amb el que disposa l'article 105.2 de la Llei 30/1992, de 26 de novembre, modificada per la Llei 4/1999, de 13 de gener.
  
Aquesta Direcció General fent ús de les competències que li atribueix l'article 15 del Decret 181/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, resol:
  
Primer. En la base primera, relativa als participants en l'esmentada Convocatòria, on diu:
  
?Podran participar en aquesta Convocatòria els funcionaris de carrera de l'administració del Consell de la Generalitat Valenciana o de les corporacions locals de la Comunitat Valenciana, seleccionats pel sistema previst per l'article 10.1 del Text Refós de la Llei de Funció Pública Valenciana, del mateix grup i sector del lloc que es convoca, que reunesquen els requisits i les condicions d'aquest d'acord amb la seua respectiva classificació?;
  
Hi ha de dir:
  
?Podran participar en aquesta Convocatòria els funcionaris de carrera de l'administració del Consell de la Generalitat Valenciana i d'altres administracions públiques i el personal sanitari de la Generalitat Valenciana i d'altres administracions públiques, del mateix grup i sector del lloc que es convoca, que en reunesquen els requisits i les condicions, d'acord amb la seua classificació, llevat del personal docent i investigador, de correus i telecomunicacions?.
  
Segon. En virtut de la correcció efectuada, s'obri un nou termini de presentació de sol·licituds, que serà de 20 dies hàbils a comptar des de l'endemà de la publicació d'aquesta resolució en el Diari Oficial de la Generalitat Valenciana.